Bareli
Bareli (hind. बरेली, IAST: Barelī) arba Bareili (angl. Bareilly) – miestas Indijoje, Utar Pradešo valstijoje, prie Ramgangos upės, 250 km į rytus nuo Naujojo Delio. Rajono centras. Transporto mazgas (svarbi geležinkelių sankirta, eina Delio–Laknau plentas). Cukraus, medvilnės, trikotažo pramonė, sintetinio kaučiuko gamykla. Veikia 1975 m. įkurtas universitetas, pramogų parkas, hindų, sikhų šventyklos, bažnyčios, mečetės.